Ignasius Jonan

Te Ignasius Johan, S.E (heda mulolo: Ignasius Djohan, pilo tutu lio to Singapura, 21 Juni 1963; to umuru  56 tawunu) tio buti pohala’a lo energy wau awali daya Mineral (Menteri Energi dan Sumber Daya Mineral (ESDM)) to Indonesia lonto 14 Oktober 2016. To masa mulolo, Ignasius Johan buti malali ta mo marenta lo hubungan Indonesia (Menteri Perhubungan Indonesia) lonto 27 Oktober 2014 ode gilantiya lio malali direkturi timulo PT Kereta Api Indonesia (KAI) to tawunu 2009 sambe 2014. Te Ignasiusi malali Direkturi  lo PT Kereta Api Indonesia (KAI) persero lo pamarenta lonto menteri BUMN (Kementrian Badan Usaha Milik Negara) te Sofyani Djalil, mo ganti te Ronni Wahyudi u modihu karaja butiye lonto September 2005 u modihu ulangi wau bilinta’a lo pamarenta lali anggota dewani komisarisi PT Industri Kereta Api (INKA). Te Johani bilinta’a lio to wakutu 25 Februari 2009.

Te Ignasiusi Johani yile hulo’o ulangi lali Dirut PT. KAI (Persero) lonto tawunu 2013 le Mentri BUMN to wakutu boito te Dahlani Iskan. To wakutu 26 Oktober 2014, te Ignasiusi Johani bilinta’a lio malali Menteri Perhubungan to wakutu lo kabineti karaja (Kabinet Kerja) le Joko Widodo. Mai lapa’a mota dulo hula kilosongi ta mo marenta ESDM lonto Arcandra Tahari pilo berenti lio to 15 Agustus 2016 le Eyanggu Jokowi bo hale lo Dwikenegaraan, to wakutu 14 Oktober 2016, te Johani yilo maso ulangi to kabineti karaja (Kabinet Kerja) le Jokowi wau Bilinta’a lio malali Mentri ESDM ode Arcandra Tahar u bilinta’a lio malali sikili Mentri ESDM.

Baalajari 
Te Ignasiusi butiye lonto SMA Katholik St. Luis Surabaya wau to tawunu 1982 te Ignasuisi mopo wombuto baalajari lio ode program stud S-1 Akuntansi, to fakultas ekonomi wau bisnisi UNAIR, yilo kaluwari mayi to tawunu 1986. Tiyo olo debo yilo rasawa mobalajari mai to Fletcher Sikola, Universitas Tufs, to Amerika Serikat.

Karaja

Karaja Malali Dirut PT KAI 
Tio bilinta’a lio malali ta momarenta PT KAI to tawunu 2009, le Mentri BUMN te Sofyani Djalil upenu odito tio butiye dila hemo karaja to bisnisi transportasi, otutu lio to transportasi dalalo lo kereta. Wanu hemo karaja tpo PT Kereta Api Indonesia, tio mowali mopohalingo doi rugi Rp. 83,5 miliyari to tawunu 2008 malali untungi 154,8 Miliyari to tawunu 2009. wau ode tawunu 2013, aw tiyo mopotuladu uuntungi malali 560,4 Miliyari. Te Johani mowali mopokalia aseti KAI lonto Rp. 5,7 triliun to wakutu 2008, Malali Rp. 15,2 triliun to wakutu 2013, yilo kaliya malali po’o tolu. Ode masa liyo tiyo mopomulo mopoduulu buti Calo Tiket malali sistemi Boarding Pass, tiket daring, wau pilotalia lio lonto toko riteli. Toileti lo stasiun u nga-nga’ami mo mayari ma pilo garatisi lio wau pilo duhengo lio to nga-nga’ami stasiun. Kareta olo ma diluhengo liyo lo AC dan pilo mala lio ja mowali molotopo.

To delomo wakutu tio mo mamarenta to PT KAI tiyo mowali mopo gaga pilakasi da’a-data, lonto mopowali mai kereta-kereta bohu, ode mopona’o mai 100 lokomotif seri CC206 lo mo minta’a barangi wau tau to Jawa.

Bo yilo bale lo citra liyo u iyo-iyomo wau motohila mona’o ode taambati pokarajalo, tio buti motoheto wanu mokaraja bisnisi. To tawunu 2014 cilatati 200 ta mokaraja PT KAI pilo berenti lio sababu lantingo. Tio olo dila mo’otawa mosilita gaga to wakutu mopo’auturu stasiun lonto tahe mopotalia wau taambati ja a’aturu bilantuwa lio lo aparati TNI.

Lapata’a bilinta’a lio malali menteri Perhubungan to kabineti Karaja tiyo mailo berenti hila liyo lonto PT KAI wau gilantiya lio ole Edi Sukromo.

Karaja Malali Mentri Mopoaita 
Tanggulo lio yilo onuhe malali calon mentri mopoaita lonto ilo dungohe tio butiye jayilo huwalingo dulo diminggu apingo  wau yilo tuluhu to kareta mo milohe pelayanan PT KAI. Te Dahlani Iskan, Mentri BUMN to wakutu boito, modu’a o’inta tiyo binta’a lio malali Mentri Mopoaita . Du’a boito yilowali wanu tio  malali Mentri Mopoaita to Kabineti Karaja le Jokowi.

Karaja titimulo lio malali mentri pilo tugasi lio buti Dirut KAI lapata’a, Edi Sukromo, mopo duhengo taambati lo tau lonto 200 juta tau malali 600 juta tau wau mo minta’a barangi malali 60 juta ton to wakutu 5 tawunu to masa timayi lonto 30 juta ton ngo tawunu. Tio olo ja motohila kakawali Voorrider to dulahu tio mejabati. Jonan olo bonjanji mo habisi konsep tol laut. Tio olo mopotudu piketi gantiya to dulahu sahutu wau ahadi to kementrian mopoaita.

Te Jonan pilo berenti liyo lonto kawasa mentri mopoaita to wakutu 27 Juli 2016 wau gilantiya lio le Budi Karya Sumadi.

Malali Mentri ESDM 
To wakutu 14 Oktober 2016, Eyanggu Joko Widodo mo minta’o te Johani malali mentri Enegi wau Sumber Daya Mineral Indonesia wau te Arcandra Tahar malali Sikili lio.

Malali politisi 
Te Dahlan Iskan, Mentri BUMN u toyitato le Ignasiusi Johani lonto PT KAI, to’u mulolo ilanggapuwa lio ja motohila mo iyomo, sababu uwito wau na’o-na’o lo wakutu pe’e po iyoma lio. Te Dahlani olo mowali moputata te Johani ma mola’apo wartawani to wakutu mo hintu karaja proyeki kereta bandara ode hulalo Februari 2013. Te Dahlani binta-binta’a silita te Johani butiye wanu bilehelo lonto karaja gaga wau daadata prestasi bo ja motohila iyo-iyomo. Bilalasia mayi le Johani mo lawo poto-poto tiyo u iyo-iyomo ode ilanggapuwa le Dahlan gaga. 

To wakutu 4 Agustus 2014. Media sosial wau silita malali buluhuto lo sababu gaambari le Ignasiusi tutuluhu to bangga lo kereta KA Ekonomi u hilama le Agus Pambagyo. Polele le Agusi, poto boito ja Menge bo tingga gaga piloto lio wau mayilo dutu ode nganga’ami tawu ma sambe to tambati patuju to wakutu 11 Huwi. Te Johani mo kawasa lo dunggaya evaluasi playani kereta api to Surabaya. Te Agusi mo miyo polayani kereta malali mopiyohu to masa pilarenta le Johani. Openu odito debo po’o gaga turusi nga-nga’ami.

To pesta CEO Speaks On Leadership Class, to wakutu 3 Juli 2014, tio sili-silita udiye “leadership is a half talent, a half journer” mo marenta uwito lonto hale wau mailo rasa mayi u mulolo. To sa’ati boito tio mosilita mo mili ta momarenta o orientasi liyo ode hasili, ja mo mikirangi wololo karaja, debo o syarati lio ja mowali me lawode aaturangi wau adabu.

Tumulo Hilawo 
Te Johani o hiyalo tangguliyo ti Ratnawati Johani. Lonto yilo nika butiye tiyo o banta duluwo, ti Monica wau ti Caterine.

Referensi

Pranala diluuari 

 Situs web resmi PT Kereta Api Indonesia
 Kisah Ignasius Jonan dan Toilet Kereta Api

 Ignasius Jonan - Okezone.com

 Situs resmi Alumni Universitas Airlangga
 Situs berita Universitas Airlangga